 Pirkimo sąlygų 4 priedas „Techninė specifikacija“

UŽSAKOVO UŽDUOTIS RANGOVUI

I. BENDROJI INFORMACIJA
	1.
	Statytojas (užsakovas)
	Kaišiadorių šventosios Faustinos ugdymo centras, įmonės kodas 190984870

	2.
	Pirkimo pavadinimas
	Sporto paskirties inžinerinių statinių rekonstravimas – universalios sporto aikštelės įrengimas

	3.
	Finansavimas
	Projektas „Regioninio specialiojo ugdymo centro įkūrimas Kaišiadorių specialiojo ugdymo centre“ Projekto kodas: 10-058-P-0002

	4.
	Statinio adresas
	Gedimino g. 118, LT-56166 Kaišiadorys

	5.
	Naudojimo paskirtis
	Sporto

	6.
	Statybos rūšis
	Statinio rekonstravimas

	7.
	Statinio kategorija
	II grupės nesudėtingas statinys



II. REKONSTRAVIMO (STATYBOS) DARBŲ APIMTIS, TRUKMĖ IR KITI UŽSAKOVO REIKALAVIMAI

8. Rangos darbų apimtis ir atlikimo terminas
8.1. Rangovas turi atlikti Sporto paskirties inžinerinių statinių Gedimino g. 118, Kaišiadoryse, supaprastintame rekonstravimo projekte Nr. ZV-11122023-01-SPP (toliau – Projektas) numatytus I etapo statybos darbus: pastatyti ir įrengti universalią sporto aikštelę 2K.3, tvorą, pėsčiųjų taką (toliau – Darbai).
8.2.  Visi statybos darbai yra aprašyti Projekte. Rangovas, numatydamas Darbus ir jų atlikimo eiliškumą, turi vadovautis pateiktu Projektu, jame pateikta technine specifikacija, darbų ir medžiagų kiekių (sąnaudų) žiniaraščiais, kita svarbia technine informacija bei Rangovui nustatytais reikalavimais.
8.3. Išnagrinėjęs Projekte pateiktus darbų ir medžiagų kiekių (sąnaudų) žiniaraščius, Rangovas privalo pats įvertinti realius medžiagų ir Darbų kiekius bei už juos atsakyti. Techninėje specifikacijoje nurodyti Darbai turi būti įvertinti kompleksiškai, kartu su visais technologiškai būtinais ir lydimaisiais darbais bei papildomais elementais.
8.4. I etapo statybos darbai turi būti atlikti per 7 mėnesius nuo Statybvietės perdavimo-priėmimo akto pasirašymo dienos. Per šį terminą turi būti užbaigti visi Darbai, atliktos Statybos užbaigimo procedūros ir pateikti visi pagal Sutartį bei teisės aktus privalomi dokumentai. Darbų atlikimo grafikas turi būti derinamas su Kaišiadorių šventosios Faustinos ugdymo centro vadovu.
8.5. Projekte nurodyti I etapo statybos Darbai apima visus darbus, paslaugas, prekes, veiksmus ir kitus dalykus, numatytus Projekte, taip pat Projekte tiesiogiai nenurodytus, tačiau technologiškai būtinus tam, kad būtų pasiektas tikslas – universali sporto aikštelė būtų pastatyta, įrengta, užbaigta ir parengta naudoti pagal paskirtį.
8.6. Įrengdamas sporto aikštelę, Rangovas turi tiekti ir sumontuoti Projekte ir darbų bei medžiagų kiekių (sąnaudų) žiniaraščiuose nurodytus mažosios architektūros elementus bei sporto įrangą. Užsakovo jau įsigytą sporto įrangą Rangovas turės tik sumontuoti arba pastatyti Rangovui tinkamu ir su Užsakovu suderintu Darbų vykdymo etapu:
	8.6.1. Krepšinio stovai su lankais 2 vnt.;
	8.6.2. Žiūrovų tribūnos (sumontuotos);
	8.6.3. Teisėjų bokšteliai (sumontuoti) 2 vnt. 
9. Darbo laikas ir darbų sauga
9.1. Užsakovas darbo laiko valandų ar savaitės dienų nereglamentuoja.
9.2. Darbų metu įstaigoje veikla bus vykdoma, todėl su užsakovu būtina suderinti darbų grafikus, judėjimo maršrutus, medžiagų sandėliavimo ir atliekų konteinerių vietas.
9.3. Rangovas atsako už Statybvietės ženklinimą, aptvėrimą ir kitų laikinųjų apsaugos priemonių įrengimą. Tinkamas aptvėrimas ir kiti laikinieji darbai, užtikrinantys saugų darbą, turi būti įskaičiuoti į Rangovo pasiūlymo kainą.
9.4. Rangovas yra atsakingas už visas saugaus darbo priemones per visą Darbų laiką. Rangovas turi vadovautis, laikytis ir užtikrinti saugaus darbo sąlygas, siekiant išvengti nelaimingų atsitikimų. Rangovas, vykdydamas Darbus, turi vadovautis Darboviečių įrengimo statybvietėse nuostatais, Darbo įrenginių naudojimo bendraisiais nuostatais, Darbuotojų aprūpinimo asmeninėmis apsauginėmis priemonėmis nuostatais, Saugos ir sveikatos apsaugos ženklų naudojimo nuostatais, Saugos ir sveikatos taisyklėmis statyboje, Higienos normomis ir statybos darbų technologijos projektų sprendiniais ir kitais galiojančiais teisės aktais bei taikytinais dokumentais. Visi rangovo ar subrangovo darbuotojai turi būti nustatyta tvarka pasitikrinę sveikatą ir pripažinti tinkamais dirbti statybose, žinoti saugaus elgesio statybos aikštelėje taisykles. Rangovas turi įgyvendinti saugaus darbo principus savo vykdomiems darbams.

10. Reikalavimai medžiagoms

10.1. Darbams atlikti naudojamos medžiagos ir mechanizmai turi atitikti Lietuvos Respublikoje galiojančius standartus. Visos medžiagos bei montuojami įrenginiai privalo būti nauji. Statybos produktai privalo turėti atitikties deklaracijas (gamintojo techniniai dokumentai arba kiti lygiaverčiai įrodymai).
10.2. Visi gaminiai, įranga, medžiagos ir priedai turi atitikti nurodytus dokumentacijoje. Visos medžiagos ir gaminiai turi būti pateikti užsakovui su gamintojo rekvizitais ir firmos atpažinimo ženklu, atitikties deklaracija, sertifikatu,  specifikacija, nuoroda, kam skiriama, pagaminimo data.

11. Reikalavimai aplinkos apsaugai

11.1. Vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo (patvirtinto LR aplinkos ministro 2011 m. birželio 28 d. įsakymu Nr. D1-508, toliau – Tvarkos aprašas) 4.4.4.2. papunkčiu, Rangovas atlikdamas Darbus privalo racionaliai naudoti elektros energiją ir degalus. Nenaudojami  elektros energiją vartojantys prietaisai, statybos mechanizmai ir įrenginiai neturi būti be reikalo palikti veikti. Šio reikalavimo laikymąsi Užsakovas tikrina vykdydamas techninę priežiūrą. Rangovas iki baigiamojo Darbų perdavimo-priėmimo akto pasirašymo pateikia Užsakovui laisvos formos deklaraciją, kad vykdant Darbus buvo laikomasi nustatyto racionalaus elektros energijos ir degalų naudojimo reikalavimo.

11.2. Vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo (patvirtinto LR aplinkos ministro 2011 m. birželio 28 d. įsakymu Nr. D1-508, toliau – Tvarkos aprašas) 4.4.4.3. papunkčiu Rangovas įsipareigoja užtikrinti, kad vykdant Darbus susidariusios nepavojingos statybinės ir griovimo atliekos (betonas, plytos, plytelės, keramika, plastikas, metalas, gruntas ir kt.) būtų rūšiuojamos susidarymo vietoje ir ne mažiau kaip 70 proc. (pagal svorį) jų būtų paruošta pakartotiniam naudojimui, perdirbta ar kitaip panaudota. Įrodymui Rangovas iki Baigiamojo Darbų perdavimo-priėmimo akto pasirašymo pateikia Užsakovui atliekų tvarkymo įmonių išduotas pažymas, deklaracijas ar atliekų perdavimo–priėmimo dokumentus.

11.3. Siekdamas pagrįsti atliekamų statybos Darbų atitiktį reikšmingos žalos nedarymo horizontaliajam principui, Rangovas Darbų vykdymo metu, bet ne vėliau kaip iki Baigiamojo Darbų perdavimo-priėmimo akto pasirašymo dienos, turi pateikti Užsakovui deklaraciją Dėl atitikties 2020 m. birželio 18 d. Europos Parlamento ir Tarybos reglamentui (ES) Nr. 2020/852 dėl sistemos tvariam investavimui palengvinti sukūrimo (reikšmingos žalos nedarymo horizontaliajam principui (DNSH)) pagal Rangos sutarties priede pateiktą formą.

